**JAUNIMO REIKALŲ AGENTŪROS**

**VYRIAUSIOJO SPECIALISTO PAREIGYBĖ**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

Darbuotojas, einantis šias pareigas, turi atitikti šiuos specialius reikalavimus:

turėti aukštąjį universitetinį ar jam prilygintą socialinių mokslų krypčių grupės išsilavinimą (bakalauro kvalifikacinį laipsnį);

turėti ne mažesnę kaip 1 metų darbo patirtį visuomenės informavimo, viešųjų ryšių, rinkodaros ar žiniasklaidos srityje.

gebėti vadovautis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Asmens duomenų teisinės apsaugos įstatymu bei kitais teisės aktais, reguliuojančiais asmens duomenų apsaugą.

gerai žinoti ir sugebėti vadovautis Lietuvos Respublikos įstatymais, kurie reglamentuoja visuomenės informavimo, viešųjų ryšių, rinkodaros, žiniasklaidos sritis, Dokumentų rengimo bei Dokumentų tvarkymo taisyklėmis.

**ŠIAS PAREIGAS EINANČIO DARBUOTOJO FUNKCIJOS**

Šias pareigas einantis darbuotojas vykdo šias funkcijas:

Rengia ir įgyvendina Agentūros komunikacijos strategiją ir veiksmų planus;

Įgyvendina įstaigos vizualinio identiteto ir internetinio puslapio atnaujinimo veiklas vadovaujantis teisės aktais;

Įgyvendina viešuosius pirkimus, susijusius su viešinimo veiklomis;

Rengia tekstus, užtikrina programų jaunimui ir susijusios informacijos sklaidą administruojamuose tinklapiuose, socialinių tinklų paskyrose;

Bendradarbiauja su viešosios informacijos skleidėjais (žiniasklaidos priemonių atstovais) ir teikia jiems tikslią, patikimą informaciją;

Organizuoja leidinių ir audiovizualinių priemonių kūrimą bei leidybą ir kitus informacinio-vizualinio pristatymo darbus;

Vykdo kitus Agentūros direktoriaus pavedimus, susijusius su pareigybės funkcijų įgyvendinimu.